**Veileder om smittevern for elever i videregående skole under covid-19 utbruddet (rødt nivå)**

1. **Smitteforebyggende tiltak**

De tre hovedreglene for å bremse smittespredning på skolen er:

* Syke personer skal ikke være på skolen
* God hygiene
* Redusert kontakthyppighet mellom personer

Covid-19 smitter hovedsakelig via dråpe- og kontaktsmitte. Det aller viktigste smitteverntiltaket er at elever som er **syke** må **holde seg hjemme**. **Hostehygiene** og det å **holde avstand** er avgjørende for å begrense dråpesmitte. **Håndhygiene**, og spesielt det å **unngå å ta seg i ansiktet** med urene hender, er viktig for å hindre kontaktsmitte. **Økt fysisk avstand** mellom mennesker reduserer muligheten for smitte, også før symptomer på sykdom oppstår.

1. **Det er viktig at elever utfører god hånd- og hostehygiene**

God hånd- og hostehygiene reduserer smitte. Det anbefales å vaske hender grundig i minst 20 sekunder. Hendene tørkes deretter med engangs papirhåndklær.

**Du skal vaske hender:**

* Før du drar hjemmefra og når du kommer hjem
* Når du kommer til skolen
* Etter hosting/nysing
* Etter toalettbesøk
* Før og etter måltider
* Etter at du kommer inn fra uteaktivitet
* Etter kontakt med dyr
* Ved synlig skitne hender

**Alternativer til håndvask:**

Alkoholbasert desinfeksjon (håndsprit) er et alternativ hvis ikke håndvaskmuligheter er tilgjengelig.

**Hostehygiene**

* Host i tørkepapir, dersom du har dette tilgjengelige. Har man ikke det tilgjengelig, anbefales det å bruke albuekroken når en hoster eller nyser.
* Unngå å røre ved ansiktet eller øynene.
1. **Redusert kontakt mellom elever/ansatte**

Redusert kontakt med andre vil minske risiko for smitte fra personer som ikke vet at de er smittsomme, og sikre færrest mulig nærkontakter ved bekreftet sykdom. Det er derfor en fordel at elever begrenser omgangen med mange andre ungdommer på skolen og på fritiden.

**Fysisk kontakt:**

* Håndhilsning og klemming bør unngås.
* Unngå å stå eller sitte tett, og hold minst én meters avstand fra andre elever/ansatte i alle situasjoner.

**Tetthet i grupper:**

* Hold én meters avstand til andre elever/ ansatte i alle situasjoner.
* Det kan bli aktuelt å dele klassen i mindre grupper.
* Du kan bli bedt om å møte opp på andre tider/ bygninger/ rom enn det som står på timeplanen.
* Du kan bli henvist til en fast plass i klasserommet.
* Du kan få faste samarbeidspartnere.
* Vær tålmodig på vei inn og ut av klasserommet for å unngå trengsel.
* Hold avstand i garderober og på toaletter.
* Større samlinger skal unngås.
* For å redusere antall elever på skolen, og på offentlig transport, kan de vanlige oppmøtetidene bli endret.
* Hold minst 1 meters avstand i friminuttene.
* Vurder å ta friminutt utendørs.
* Ikke del skrivesaker, PC, bøker, musikkinstrumenter, eller annet utstyr med andre elever.

**Kroppsøving:**

* Utsett dusjing til du kommer hjem hvis mulig.
* Hold avstand (1 meter) i dusjer og garderober.

**Skolebibliotek:**

* Vask hendene dine før og etter du bruker skolebiblioteket..

**Mat og drikke:**

* Ikke del mat og drikke med andre.
* Hvis det er mulig, bør du sitte på den faste plassen din når du spiser.
* Hold avstand (1 meter) i kantinen.
1. **Transport og skoleskyss:**
* Bruk av offentlig transport til og fra skolen bør begrenses der det er mulig. Gå eller sykle til skolen hvis du kan.
* Ved bruk av offentlig transport, bør man holde minst én meters avstand til andre.
* Unngå kontakt ansikt til ansikt.
* Sitt på annenhver plass i bussen hvis mulig.
* For å unngå trengsel på bussen/ toget, kan du ta en tidligere avgang om morgenen, og ellers beregne ekstra god tid til reisen. Ikke gå på overfylte busser.
* Hold minst én meters avstand på bussholdeplassen.
* Følg med på myndighetenes råd om bruk av offentlig transport. Disse finner du [her](https://www.helsedirektoratet.no/veiledere/smittevern-i-kollektivtransport-covid-19).
1. **Syke elever skal ikke være på skolen**

Symptomer på covid-19 kan være milde og vanskelige å skille fra andre luftveis-infeksjoner. De hyppigst beskrevne symptomer på covid-19 er halsvondt, forkjølelse og lett hoste, i tillegg til sykdomsfølelse, hodepine og muskelsmerter. Magesmerter kan også forekomme.

1. **Når skal elever møte på skolen?**

Hovedregelen er at elever som er friske og uten symptomer på skolen skal møte på skolen.

Du skal møte på skolen:

* Når du **ikke har symptomer** på sykdom.
* Ved **gjennomgått** luftveisinfeksjon kan du komme tilbake når du er symptomfriog **allmenntilstanden er god**.
* Hvis en i **husstanden har symptomer** på luftveisinfeksjon, men ikke bekreftet covid-19, skal du møte på skolen som normalt. Du skal imidlertid gå hjem fra skolen dersom du får symptomer (se under).
* Ved typiske symptomer på **pollenallergi** (kjent pollenallergi, rennende nese med klart nesesekret, rennende/kløende øyne), kan du møte på skolen.
1. **Når skal elever ikke møte på skolen?**

Elever skal *ikke* møte på skolen:

* Ved **luftveissymptomer**:

Selv ved kun milde luftveissymptomer og sykdomsfølelse, skal du ikke møte på skolen. Du skal holde deg hjemme fram til almenntilstanden er god.

* Hvis du har fått **bekreftet covid-19**:

Du skal være i isolasjon. Det er helsetjenesten som beslutter hvem som skal være i isolasjon og hvor lenge, etter råd gitt av Folkehelseinstituttet (se [www.fhi.no](http://www.fhi.no)). Retningslinjer til forskrift er gitt av Helsedirektoratet.

* Dersom du er i **karantene**:

Elever som er i karantene, skal ikke oppsøke skolen eller andre elever/ ansatte i karanteneperioden. Det er helsetjenesten som beslutter hvem som skal være i karantene og hvor lenge, etter råd gitt av Folkehelseinstituttet (se [www.fhi.no](file:///C%3A/Users/Julie/AppData/Local/Microsoft/Windows/INetCache/Content.Outlook/1XHFDWXP/www.fhi.no)). Retningslinjer til forskrift er gitt av Helsedirektoratet.

1. **Når du blir syk på skolen**

Dersom du får symptomer på luftveisinfeksjon, vil du bli sendt hjem fra skolen. Hvis du ikke er myndig, skal foresatte varsles om at du er syk.

Syke elever bør **ikke ta offentlig transport**. Dersom du må hentes, skal du vente på et eget rom, eller ute der det ikke er andre elever. Du bør ta på munnbind dersom det ikke er mulig å holde én meters avstand til andre, og dersom munnbind er tilgjengelig. Du bør ta kontakt med fastlegen din.

1. **Elever med kroniske sykdom**
* Elever med **kroniske sykdom** må sjekke med sin fastlege om de bør møte på skolen**.**
* På lenken under har Utdanningsdirektoratet skrevet om smittevern for elever med kronisk sykdom.

**\*Du kan lese hele smittevernveilederen på udir.no:**

[**https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/ungdomsskole-vgo/**](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/ungdomsskole-vgo/)